Datum: 21. 5. 2019

Kraj: Slovenj Gradec

Številka: 007-1/2016-15

**PRAVILNIK O POHVALAH, PRIZNANJIH IN NAGRADAH UČENCEM PRVE OSNOVNE ŠOLE SLOVENJ GRADEC**

**SPLOŠNE DOLOČBE**

**1. člen**

Ureja način dodeljevanja pohval, priznanj in nagrad učencem javno vzgojno-izobraževalnega zavoda, Prve osnovne šole Slovenj Gradec, v nadaljevanju: šole.

**2. člen**

Učenci ali skupine učencev lahko za uspešno in prizadevno delo v šoli prejmejo pohvale, priznanja in nagrade.

**3. člen**

Pohvale, priznanja in nagrade učencem ali skupinam učencev lahko predlagajo:

1. razrednik,
2. drugi strokovni delavci šole,
3. mentorji dejavnosti,
4. ravnatelj,
5. oddelčne skupnosti in skupnost učencev šole,
6. športni klubi ali druge organizacije.

**4. člen**

**POHVALE**

Pohvale so lahko ustne ali pisne. Kadar se učenec ali več učencev izkaže s prizadevnostjo pri enkratni ali kratkotrajni aktivnosti, so lahko ustno pohvaljeni.

Ustne pohvale izrekajo razrednik, mentor posameznih dejavnosti, učitelji in drugi strokovni delavci.

Pisne pohvale podeljujeta razrednik ali mentor dejavnosti za aktivnosti, ki trajajo celo šolsko leto.

Razrednik podeljuje pisne pohvale za delo v oddelčni skupnosti ali za individualno napredovanje učenca.

Mentor podeljuje pisne pohvale za prizadevno delo pri interesnih ali drugih dejavnostih.

**Pisne pohvale se podeljujejo za:**

1. prizadevnost ter doseganje vidnih rezultatov pri pouku, interesnih dejavnostih izven pouka,
2. doseganje vidnih rezultatov na šolskih športnih ali drugih tekmovanjih in srečanjih učencev z različnih področji znanja in delovanja,
3. posebej prizadevno in učinkovito delo v oddelčni skupnosti učencev ali skupnosti učencev šole,
4. spoštljiv odnos do odraslih in nudenje pomoči tistim, ki jo potrebujejo,
5. druge razloge, ki jih ravnatelj, učiteljski zbor šole ali razrednik in mentorji ocenijo kot primerne pisno pohvalo.

Pisne pohvale se lahko podelijo tudi skupini učencev. Skupinske pisne pohvale podeljuje ravnatelj šole.

**5. člen**

Pohvale se lahko učencem izrekajo ali podeljujejo v pisni obliki skozi vse šolsko leto.

**6. člen**

**ŠOLSKA PRIZNANJA**

Za prejem priznanja šole mora učenec obvezno zadostiti dvema kriterijema, in sicer:

* imeti mora primeren odnos do sošolcev, učiteljev in drugih delavcev šole,
* biti mora dober zgled vsem učencem šole.

**7. člen**

Učenec lahko prejme **PRIZNANJE ŠOLE, BRONASTO, SREBRNO ali ZLATO PRIZNANJE**. Priznanje šole lahko prejme učenec 9. razreda. Za dodelitev posameznega priznanja mora učenec izpolnjevati večino za to priznanje izdelanih kriterijev.

Priznanje šole prejme učenec, ki:

* se aktivno vključuje v delo oddelčne skupnosti,
* se aktivno vključuje v dogajanja in dejavnosti šole (pevski zbor, šolski radio, bralna značka …),
* sodeluje na tekmovanjih in dosega vidne rezultate,
* sodeluje na literarnih, likovnih in drugih natečajih, raziskovalnih nalogah, projektih in dosega vidne rezultate.

Bronasto priznanje prejme učenec, ki:

* pri večini predmetov dosega odlične ocene,
* se aktivno vključuje v delo oddelčne skupnosti,
* se aktivno vključuje v dogajanja in dejavnosti šole (pevski zbor, šolski radio, bralna značka …),
* sodeluje na tekmovanjih in dosega vidne rezultate,
* sodeluje na literarnih, likovnih in drugih natečajih, raziskovalnih nalogah, projektih in dosega vidne rezultate.

Srebrno priznanje prejme učenec, ki:

* pri večini predmetov dosega odlične ocene,
* se aktivno vključuje v delo oddelčne skupnosti,
* se aktivno vključuje v dogajanja in dejavnosti šole (pevski zbor, šolski radio, vodenje šolskih prireditev, bralna značka …),
* sodeluje na tekmovanjih in dosega vidne in najboljše rezultate,
* sodeluje na literarnih, likovnih in drugih natečajih, raziskovalnih nalogah, projektih in dosega vidne in najboljše rezultate.

Zlato priznanje prejme učenec, ki:

* pri večini predmetov dosega odlične ocene,
* se aktivno vključuje v delo oddelčne skupnosti,
* se aktivno vključuje v dogajanja in dejavnosti šole (pevski zbor, šolski radio, vodenje šolskih prireditev, bralna značka …),
* sodeluje na tekmovanjih in dosega najvišje rezultate,
* sodeluje na literarnih, likovnih in drugih natečajih, raziskovalnih nalogah, projektih in dosega najvišja priznanja.

1. **člen**

**KRITERIJI ZA PREJEM PRIZNANJ**

**Osnovna merila:**

1. Strokovna presoja komisije!

2. Merilo so tekmovanja, kjer lahko učenci tekmujejo tudi na državnem tekmovanju (od 5. razreda naprej).

3. Štejejo tekmovanja iz: MAT, SLJ, TJA, TJN, KEM, FIZ, BIO, GEO, ZGO, LOG.

4. Učenec mora imeti dober odnos do sošolcev, učiteljev in drugih delavcev na šoli ter biti dober zgled vsem učencem šole.

|  |  |
| --- | --- |
| PRIZNANJE ŠOLE | najmanj 6 bronastih priznanj |
| BRONASTO PRIZNANJE ŠOLE | najmanj 8 bronastih priznanj  1 srebrno in 2 bronasti priznanji |
| SREBRNO PRIZNANJE ŠOLE | 3 srebrna priznanja  2 srebrni priznanji in 2 bronasti |
| ZLATO PRIZNANJE ŠOLE | najmanj 1 zlato in 2 srebrni priznanji  najmanj 4 srebrna priznanja  1 zlato in 4 bronasta priznanja |

**9.člen**

**PRIZNANJE ŠOLE ZA DOSEŽKE NA ŠPORTNEM PODROČJU**

Priznanje šole za dosežke na športnem področju prejme posameznik ali ekipa, ki je na državnem tekmovanju za osnovne šole osvojil enega izmed prvih treh mest.

Priznanje se podeljuje ob koncu vsakega šolskega leta na zaključni prireditvi za učence šole, devetošolcem na valeti.

**PRIZNANJE ŠOLE ZA DOSEŽKE NA KULTURNEM IN UMETNIŠKEM PODROČJU**

Priznanje šole za dosežke na kulturnem in umetniškem področju prejme posameznik, ki ga po strokovni presoji predlaga učitelj mentor in potrdi komisija.

Priznanje se podeljuje ob koncu vsakega šolskega leta na zaključni prireditvi za učence šole, devetošolcem na valeti.

**10. člen**

**NAGRADE**

Učenci, ki prejmejo priznanje, so lahko tudi nagrajeni za uspešno širjenje ugleda šole v okolju, v katerem živijo, ali za promocijo šole izven sedeža šole.

Vrsto nagrade za posameznega učenca določi ravnatelj v sodelovanju z razrednikom oziroma mentorjem. Praviloma so nagrade knjige ali pripomočki, ki jih učenec lahko uporablja pri pouku ali drugih dejavnostih šole.

**11. člen**

Priznanja in nagrade podeljuje ravnateljica praviloma ob zaključku šolskega leta na slavnosten način.

Vodja komisije za podeljevanje Ravnateljica:

pohval, priznanj in nagrad učencem: Lidija Konečnik Mravljak

Kaja Rojnik